title: Provedbena uredba Komisije (EU) br. 646/2014 оd 12. lipnja 2014. o razvrstavanju određene robe u kombiniranu nomenklaturu

text:
               18.6.2014

               HR

               Službeni list Europske unije

               L 178/2

         PROVEDBENA UREDBA KOMISIJE (EU) br. 646/2014
   оd 12. lipnja 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a u cilju primjene tarifa i drugih mjera u vezi s trgovinom robom.

               (3)

               U skladu s navedenim općim pravilima, robu opisanu u stupcu 1. tablice iz Priloga potrebno je razvrstati u odgovarajuće oznake KN iz stupca 2. na temelju razloga iz stupca 3. navedene tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi temeljem članka 12. stavka 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. lipnja 2014.

            Za Komisiju,

            u ime predsjednika,

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (oznaka KN)

                  Razlozi

                  (1)

                  (2)

                  (3)

                  Proizvod od čelika s tijelom koje je djelomično u navojima, a djelomično obloženo plastikom. Glava ima križnu udubinu za odvijač. Vrh proizvoda nije stožastog oblika niti je zašiljen. Dugačak je približno 45 mm, a vanjski mu je promjer približno 7 mm.
                  Proizvod se upotrebljava kao dio okova za pokućstvo. Dio proizvoda s navojem pričvršćuje se u prethodno izbušenu rupu u jednom dijelu pokućstva, a glava se umeće u prethodno izbušenu rupu u drugom dijelu pokućstva. Dva dijela pokućstva spojena su tako da se glava proizvoda utakne u utor drugog dijela okova (ne podnosi se na carinjenje zajedno s proizvodom).

                      (1) Vidjeti sliku.

                  7318 19 00

                  Razvrstavanje se utvrđuje u skladu s općim pravilima 1., 3.(b) i 6. za tumačenje kombinirane nomenklature, napomenom 1. uz poglavlje 83. i nazivima oznaka KN 7318 i 7318 19 00.
                  Proizvod je složena roba koja se sastoji od dva materijala. Razvrstava se u skladu s materijalom koji mu daje bitnu značajku (metal).
                  Razvrstavanje proizvoda u tarifni broj 8302 kao metalni okovi za pokućstvo isključeno je jer je proizvod samo dio cijelog okova i ima obilježja proizvoda s navojem iz tarifnog broja 7318 (vidjeti napomenu 1. uz poglavlje 83.).
                  Proizvod se ne smatra vijkom iz tarifnog broja 7318 jer ga se ne može samostalno upotrijebiti za pričvršćivanje ili spajanje drugih proizvoda. Pričvršćuje se samo dio s navojem, dok se drugi kraj utakne u utor na drugom dijelu okova. Stoga je razvrstavanje u oznake KN 7318 12, 7318 14 ili 7318 15 isključeno.
                  Proizvod se zato razvrstava u oznaku KN 7318 19 00 kao ostali proizvodi s navojem od čelika.

         (1)  Slika služi isključivo u informativne svrhe.


title: Provedbena uredba Komisije (EU) 2017/897 оd 24. svibnja 2017. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               25.5.2017

               HR

               Službeni list Europske unije

               L 138/126

         PROVEDBENA UREDBA KOMISIJE (EU) 2017/897
   оd 24. svibnja 2017.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. svibnja 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  99,7

                  TR

                  67,0

                  ZZ

                  83,4

                  0707 00 05

                  TR

                  84,9

                  ZZ

                  84,9

                  0709 93 10

                  TR

                  130,3

                  ZZ

                  130,3

                  0805 10 22 , 0805 10 24 , 0805 10 28

                  EG

                  53,1

                  MA

                  54,5

                  TR

                  48,9

                  ZA

                  91,0

                  ZZ

                  61,9

                  0805 50 10

                  AR

                  116,2

                  TR

                  153,8

                  ZA

                  150,8

                  ZZ

                  140,3

                  0808 10 80

                  AR

                  158,4

                  BR

                  117,1

                  CL

                  132,2

                  CN

                  145,5

                  NZ

                  153,3

                  ZA

                  107,8

                  ZZ

                  135,7

                  0809 29 00

                  TR

                  367,5

                  ZZ

                  367,5

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1251/2012 od 20. prosinca 2012. o izmjeni Uredbe Vijeća (EZ) br. 1183/2005 o određenim posebnim mjerama ograničavanja protiv osoba koje krše embargo na oružje u odnosu na Demokratsku Republiku Kongo

text:
               18/Sv. 013

               HR

               Službeni list Europske unije

               282

         32012R1251

               L 352/42

               SLUŽBENI LIST EUROPSKE UNIJE

               20.12.2012.

      PROVEDBENA UREDBA KOMISIJE (EU) br. 1251/2012
   od 20. prosinca 2012.
   o izmjeni Uredbe Vijeća (EZ) br. 1183/2005 o određenim posebnim mjerama ograničavanja protiv osoba koje krše embargo na oružje u odnosu na Demokratsku Republiku Kongo
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1183/2005 od 18. srpnja 2005. o određenim posebnim mjerama ograničavanja protiv osoba koje krše embargo na oružje u odnosu na Demokratsku Republiku Kongo (1), a posebno njezin članak 9. stavak 1. točku (a),
   budući da:

               (1)

               Prilog I. Uredbi (EZ) br. 1183/2005 navodi fizičke i pravne osobe, subjekte i tijela na koje se primjenjuje zamrzavanje financijskih sredstava i gospodarskih izvora sukladno toj Uredbi.

               (2)

               Odbor za sankcije Vijeća sigurnosti Ujedinjenih naroda je 12. i 30. studenoga 2012. na popis pojedinaca i subjekata koji podliježu zamrzavanju imovine dodao tri osobe.

               (3)

               Adresu za slanje obavijesti Europskoj komisiji iz Priloga II. Uredbi (EZ) br. 1183/2005 trebalo bi ažurirati.

               (4)

               Priloge I. i II. Uredbi (EZ) br. 1183/2005 trebalo bi stoga na odgovarajući način ažurirati.

               (5)

               Kako bi se osigurala učinkovitost mjera predviđenih ovom Uredbom, ona bi trebala odmah stupiti na snagu,

         DONIJELA JE OVU UREDBU:
   Članak 1.
   Uredba (EU) br. 1183/2005 mijenja se kako slijedi:

               1.

               Prilog I. mijenja se u skladu s Prilogom I. ovoj Uredbi.

               2.

               Prilog II. mijenja se u skladu s Prilogom II. ovoj Uredbi.

         Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. prosinca 2012.

            Za Komisiju, u ime predsjednika,

            voditelj službe za instrumente vanjske politike

      (1)  SL L 193, 23.7.2005., str. 1.
   PRILOG I.
   Prilog I. Uredbi (EZ) br. 1183/2005 mijenja se kako slijedi:
   Sljedeći se unosi dodaju pod naslov „A. FIZIČKE OSOBE”:

               (a)

               „Sultani Makenga (alias (a) Colonel Sultani Makenga; (b) Emmanuel Sultani Makenga). Datum rođenja: 25. prosinca 1973. Mjesto rođenja: Rutshuru, Demokratska Republika Kongo. Državljanstvo: kongoansko. Ostali podaci: Vojni vođa skupine Mouvement du 23 Mars (M23) koja djeluje u Demokratskoj Republici Kongu. Datum uvrštenja na popis iz članka 5. stavka 1. točke (b): 12.11.2012.”

               (b)

               „Baudoin Ngaruye Wa Myamuro (alias Colonel Baudoin Ngaruye). Datum rođenja: 1978. Mjesto rođenja: Lusamambo, područje Lubero, Demokratska Republika Kongo. Ostali podaci: Vojni vođa skupine Mouvement du 23 Mars (M23).identifikacijski br. FARDC: 1-78-09-44621-80. Datum uvrštenja na popis iz članka 5. stavka 1. točke (b): 30.11.2012.”

               (c)

               „Innocent Kaina (alias (a) Colonel Innocent Kaina; (b) India Queen). Mjesto rođenja: Bunagana, područje Rutshuru, Demokratska Republika Kongo. Datum uvrštenja na popis iz članka 5. stavka 1. točke (b): 30.11.2012.”

         PRILOG II.
   Prilog II. Uredbi (EZ) br. 1183/2005 mijenja se kako slijedi:
   Naslov „Europska zajednica” i stavak pod naslovom „Europska zajednica” zamjenjuju se sljedećim naslovom i stavkom:

      „Adresa za slanje obavijesti Europskoj komisiji:

                  European Commission

                  Service for Foreign Policy Instruments (FPI)

                  Office EEAS 02/309

                  B-1049 Bruxelles/Brussel (Belgium)

                  E-pošta: relex-sanctions@ec.europa.eu”


title: Provedbena uredba Komisije (EU) br. 1352/2011 od 20. prosinca 2011. o izmjeni Uredbe Vijeća (EZ) br. 1236/2005 o trgovini određenom robom koja bi se mogla uporabiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje

text:
               18/Sv. 002

               HR

               Službeni list Europske unije

               321

         32011R1352

               L 338/31

               SLUŽBENI LIST EUROPSKE UNIJE

               20.12.2011.

      PROVEDBENA UREDBA KOMISIJE (EU) br. 1352/2011
   od 20. prosinca 2011.
   o izmjeni Uredbe Vijeća (EZ) br. 1236/2005 o trgovini određenom robom koja bi se mogla uporabiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1236/2005 od 27. lipnja 2005. o trgovini određenom robom koja bi se mogla uporabiti za izvršenje smrtne kazne, mučenje ili drugo okrutno, neljudsko ili ponižavajuće postupanje ili kažnjavanje (1), a posebno njezin članak 12. stavak 2.,
   budući da:

               (1)

               Uredbom (EZ) br. 1236/2005 uvodi se zabrana izvoza robe koja nema praktičnu uporabu, osim za izvršenje smrtne kazne, mučenja i drugih okrutnih, neljudskih ili ponižavajućih postupanja ili kažnjavanja i kontrole izvoza određene robe koja se može koristiti za te potrebe. Ona poštuje temeljna prava i načela priznata u Povelji Europske unije o temeljnim pravima, osobito poštovanje i zaštitu ljudskog dostojanstva, pravo na život i zabranu mučenja i neljudskog i ponižavajućeg postupanja ili kažnjavanja.

               (2)

               U nekim novijim slučajevima lijekovi izvezeni u treće zemlje preusmjereni su i koriste se za smrtnu kaznu, osobito ubrizgavanjem smrtonosnih prekomjernih doza putem injekcije. Unija se protivi smrtnoj kazni u svim okolnostima i radi na njezinu općem ukidanju. Izvoznici su prigovorili na svoju nenamjernu povezanost s takvom uporabom proizvoda koje su razvili za medicinsku uporabu.

               (3)

               Stoga je potrebno dopuniti popis robe koja podliježe trgovinskim ograničenjima kako bi se spriječila uporaba određenih lijekova za smrtnu kaznu i kako bi se osiguralo da svi izvoznici lijekova iz Unije u tom pogledu podliježu jedinstvenim uvjetima. Odgovarajući lijekovi bili su, među ostalim, razvijeni za anesteziju i umirenje i stoga se njihov izvoz ne smije u potpunosti zabraniti.

               (4)

               Također je potrebno proširiti zabranu trgovine pojasevima za električne šokove na slične naprave koje osoba nosi na tijelu, kao što su rukavi i lisice za električne šokove koje imaju isti učinak kao i pojasevi za električne šokove.

               (5)

               Potrebno je zabraniti trgovinu palicama sa šiljcima koje nisu dopuštene za provedbu zakona. Dok šiljci mogu uzrokovati znatnu bol ili patnju, palice sa šiljcima ne pokazuju se učinkovitijima za kontroliranje pobuna ili samozaštitu od običnih palica te je stoga bol ili patnja uzrokovana šiljcima okrutna i nije neophodna za kontroliranje pobune ili samozaštitu.

               (6)

               Nakon donošenja Uredbe (EZ) br. 1236/2005 došlo je do promjena u numeriranju određenih dijelova Kombinirane nomenklature (KN) te bi odgovarajuće oznake KN trebalo u skladu s tim ažurirati.

               (7)

               Mjere predviđene u ovoj Uredbi u skladu su s mišljenjem Odbora za zajednička pravila za izvoz proizvoda.

               (8)

               Kako bi se osigurala učinkovitost mjera predviđenih ovom Uredbom, ova Uredba mora odmah stupiti na snagu,

         DONIJELA JE OVU UREDBU:
   Članak 1.
   Prilog II. i Prilog III. Uredbi (EZ) br. 1236/2005 zamjenjuju se tekstovima u Prilogu I. i Prilogu. II.
   Članak 2.
   Ova Uredba stupa na snagu na dan objave u Službenom listu Europske unije.
   Ne primjenjuje se na proizvode navedene u točki 4.1 Priloga III. za koje je izvozna deklaracija podnesena prije njezina stupanja na snagu.

      Ova je Uredba u cijelosti obvezujuća i izravno se primjenjuje u svim državama članicama u skladu s Ugovorima.
      Sastavljeno u Bruxellesu 20. prosinca 2011.

            Za Komisiju

            Predsjednik

         José Manuel BARROSO

      (1)  SL L 200, 30.7.2005., str. 1.
   PRILOG I.

         „PRILOG II.

            Popis robe iz članaka 3. i 4.

            Uvodna napomena:

         ‚Oznake KN’ u ovom Prilogu odnose se na oznake navedene u drugom dijelu Priloga I. Uredbi Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1).
         Ako oznaci KN prethodi „ex”, roba obuhvaćena Uredbom (EZ) br. 1236/2005 predstavlja samo dio opsega oznake KN i određuje se i opisom navedenim u ovom Prilogu i opsegom oznake KN.

            Napomena: ovaj popis ne obuhvaća medicinsko-tehničku robu

                     Oznaka KN

                     Opis

                     1.   Predmeti namijenjeni usmrćivanju osoba, kako slijedi:

                     ex 4421 90 98
                     ex 8208 90 00

                                 1.1.

                                 Vješala i giljotine

                     ex 8543 70 90
                     ex 9401 79 00
                     ex 9401 80 00
                     ex 9402 10 00
                     ex 9402 90 00

                                 1.2.

                                 Električne stolice za usmrćivanje osoba

                     ex 9406 00 38
                     ex 9406 00 80

                                 1.3.

                                 Hermetične komore od npr. čelika i stakla za usmrćivanje osoba smrtonosnim plinom ili tvari

                     ex 8413 81 00
                     ex 9018 90 50
                     ex 9018 90 60
                     ex 9018 90 84

                                 1.4.

                                 Automatski sustavi za ubrizgavanje namijenjeni usmrćivanju osoba ubrizgavanjem smrtonosne kemijske tvari

                     2.   Predmeti namijenjeni obuzdavanju osoba, kako slijedi:

                     ex 8543 70 90

                                 2.1.

                                 Naprave za zadavanje električnih šokova koje su namijenjene tome da ih pritvoreni pojedinac nosi na tijelu, kao što su pojasevi, rukavi i lisice, namijenjeni obuzdavanju osoba zadavanjem električnih šokova čiji napon na izvoru ne prelazi 10 000 V

                     3.   Prijenosne naprave navodno namijenjene za kontrolu pobune, kako slijedi:

                     ex 9304 00 00

                                 3.1.

                                 Palice i pendreci izrađeni od kovina ili drugih materijala s metalnim šiljcima

      (1)  SL L 256, 7.9.1987., str. 1.”
   PRILOG II.

         „PRILOG III.

            Popis robe iz članka 5.

            Uvodna napomena:

         Oznake KN u ovom Prilogu odnose se na oznake navedene u dijelu drugom Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi.
         Ako oznaci KN prethodi ‚ex’, roba obuhvaćena Uredbom (EZ) br. 1236/2005 predstavlja samo dio opsega oznake KN i određuje se i opisom navedenim u ovom Prilogu i opsegom oznake KN.

                     Oznaka KN

                     Opis

                     1.   Predmeti namijenjeni obuzdavanju ljudi, kako slijedi:

                     ex 9401 61 00
                     ex 9401 69 00
                     ex 9401 71 00
                     ex 9401 79 00
                     ex 9401 80 00
                     ex 9402 90 00
                     ex 9403 20 20
                     ex 9403 20 80
                     ex 9403 50 00
                     ex 9403 70 00
                     ex 9403 81 00
                     ex 9403 89 00

                                 1.1.

                                 Stolice za vezivanje i stolovi s okovima

                        Napomena:

                     Ova točka ne obuhvaća stolice za vezivanje za invalidne osobe

                     ex 7326 90 98
                     ex 8301 50 00
                     ex 3926 90 97

                                 1.2.

                                 Okovi za noge, skupni lanci, okovi i pojedinačne lisice ili okovi narukvice

                        Napomena:

                     Ova točka ne obuhvaća ‚klasične lisice’. Klasične lisice su lisice čije su cjelokupne dimenzije uključujući lanac, mjereći od vanjskog ruba jedne lisice do vanjskog ruba druge lisice, između 150 i 280 mm kada su zaključane; one nisu bile prilagođavane kako bi uzrokovale tjelesnu bol ili patnju

                     ex 7326 90 98
                     ex 8301 50 00
                     ex 3926 90 97

                                 1.3.

                                 Lisice za palce i vijci za stiskanje palaca, uključujući nazupčane vijke za stiskanje palaca

                     2.   Prijenosne naprave, namijenjene za kontrolu pobune ili samozaštitu, kako slijedi:

                     ex 8543 70 90
                     ex 9304 00 00

                                 2.1.

                                 Prijenosne naprave za zadavanje električnih šokova, koje uključuju, ali nisu ograničene samo na električne šok palice, električne štitove, pištolje za omamljivanje i električne paralizatore čiji napon na izvoru ne prelazi 10 000 V

                                 1.

                                 Ova točka ne obuhvaća pojaseve za električne šokove, kao što je navedeno u točki 2.1 Priloga II. ovoj Uredbi.

                                 2.

                                 Ova točka ne obuhvaća pojedinačne električne naprave za zadavanje električnih šokova kada se koriste u svrhu osobne zaštite njihovih korisnika.

                     3.   Prijenosna oprema za raspršivanje tvari za onesposobljavanje za kontrolu pobuna i samozaštitu i s njima povezane tvari, kako slijedi:

                     ex 8424 20 00
                     ex 9304 00 00

                                 3.1.

                                 Prijenosne naprave za kontrolu pobuna ili samozaštitu primjenom ili raspršivanjem kemijskih tvari za onesposobljavanje

                        Napomena:
                     Ova točka ne obuhvaća pojedinačne prijenosne naprave, čak i ako sadrže kemijske tvari, kada se koriste u svrhu osobne zaštite njihovih korisnika.

                     ex 2924 29 98

                                 3.2.

                                 Vanililamid pelargonske kiseline (PAVA) (CAS RN 2444-46-4)

                     ex 2939 99 00

                                 3.3.

                                 Oleoresin capsicum (OC) (CAS RN 8023-77-6)

                     4.   Proizvodi koji bi se mogli uporabiti za usmrćivanje osoba ubrizgavanjem smrtonosne injekcije, kako slijedi:

                     ex 2933 53 90
                     [(a) do (f)]
                     ex 2933 59 95
                     [(g) i (h)]

                                 4.1.

                                 Anestetička sredstva barbiturati s kratkoročnim ili srednjoročnim djelovanjem koja uključuju, ali nisu ograničena na:

                                             (a)

                                             amobarbital (CAS RN 57-43-2)

                                             (b)

                                             natrijevu sol amobarbitala (CAS RN 64-43-7)

                                             (c)

                                             pentobarbital (CAS RN 76-74-4)

                                             (d)

                                             natrijevu sol pentobarbitala (CAS 57-33-0)

                                             (e)

                                             sekobarbital (CAS RN 76-73-3)

                                             (f)

                                             natrijevu sol sekobarbitala (CAS RN 309-43-3)

                                             (g)

                                             tiopental (CAS RN 76-75-5)

                                             (h)

                                             natrijevu sol tiopentala (CAS RN 71-73-8), također poznatu kao tiopenton natrij

                        Napomena:

                     Ova točka također obuhvaća proizvode koji sadrže jedan od anestetičkih sredstava s popisa anestetičkih sredstava barbiturata s kratkoročnim ili srednjoročnim djelovanjem.”


title: Provedbena uredba Komisije (EU) 2017/1847 оd 12. listopada 2017. o odobrenju izmjene specifikacije za zaštićenu oznaku izvornosti ili zaštićenu oznaku zemljopisnog podrijetla (Dealurile Crișanei (ZOZP))

text:
               13.10.2017

               HR

               Službeni list Europske unije

               L 264/3

         PROVEDBENA UREDBA KOMISIJE (EU) 2017/1847
   оd 12. listopada 2017.
   o odobrenju izmjene specifikacije za zaštićenu oznaku izvornosti ili zaštićenu oznaku zemljopisnog podrijetla (Dealurile Crișanei (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
   budući da:

               (1)

               Komisija je preispitala zahtjev za odobrenje izmjene specifikacije za zaštićenu oznaku zemljopisnog podrijetla „Dealurile Crișanei” koji je poslala Rumunjska u skladu s člankom 105. Uredbe (EU) br. 1308/2013.

               (2)

               Komisija je zahtjev za odobrenje izmjene specifikacije objavila u Službenom listu Europske unije u skladu s člankom 97. stavkom 3. Uredbe (EU) br. 1308/2013 (2).

               (3)

               Komisiji nije dostavljen niti jedan prigovor u skladu s člankom 98. Uredbe (EU) br. 1308/2013.

               (4)

               Stoga bi izmjenu specifikacije trebalo odobriti u skladu s člankom 99. Uredbe (EU) br. 1308/2013.

               (5)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije za naziv „Dealurile Crișanei” (ZOZP).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. listopada 2017.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL C 197, 21.6.2017., str. 12.